लंबी जटाएं, माथे पर भस्म लगाए भगवान शिव बने अक्षय कुमार, पंकज त्रिपाठी की दिखी दमदार एक्टिंग
अक्षय कुमार, पंकज त्रिपाठी और यामी गौतम की फिल्म 'OMG 2' का मोस्ट अवेटेड टीजर रिलीज हो गया है। फिल्म का टीजर काफी दमदार लग रहा है। इस फिल्म में अक्षय कुमार लंबी जटाएं और माथे पर भस्म लगाए भगवान शिव के रूप में नजरAkshay Kumar became Lord Shiva with long hair, ashes on his forehead, Pankaj Tripathi's strong acting was seen
अक्षय कुमार, पंकज त्रिपाठी और यामी गौतम की फिल्म 'OMG 2' का मोस्ट अवेटेड टीजर रिलीज हो गया है। फिल्म का टीजर काफी दमदार लग रहा है। इस फिल्म में अक्षय कुमार लंबी जटाएं और माथे पर भस्म लगाए भगवान शिव के रूप में नजर आ रहे हैं। पंकज त्रिपाठी का भी जबरदस्त रोल देखने को मिलेगा। बता दें, यह फिल्म सुपरहिट फिल्म OMG का सीक्वल है,
जिसमें परेश रावल ने अभिनय किया था।
'रख विश्वास तू है शिव का दास'
इस फिल्म में पंकज त्रिपाठी एक आस्तिक की भूमिका में हैं। टीजर की शुरुआत पंकज की आवाज से होती है। वह कहते हैं, 'ईश्वर है या नहीं इसका प्रमाण इंसान आस्तिक या नास्तिक होकर दे सकता है। पर भगवान अपने बनाए हुए बंदों में कभी भेद नहीं करता है। फिर चाहे वो नास्तिक कांजी लाल मेहता हो या फिर आस्तिक कांति शरण मुदग्ल।' इसके बाद अक्षय की जबरदस्त एंट्री होती है, जिसमें वह कहते हैं, रख विश्वास तू है शिव का दास।
अक्षय ने बताया कब आएगी फिल्म 
अक्षय ने टीजर वीडियो इंस्टाग्राम पर शेयर करते हुए कैप्शन में लिखा, 'रख विश्वास'। उन्होंने बताया की यह फिल्म 11 अगस्त,2023 को सिनेमाघरों में रिलीज होगी। OMG 2 के राइटर-डायरेक्टर अमित राय हैं।
श्रीराम का रोल निभाएंगे अरुण गोविल 
बता दें, 'OMG 2' में अरुण गोविल भगवान राम के किरदार में नजर आएंगे, जिन्होंने रामानंद सागर की रामायण में भी भगवान राम की भूमिका निभाई थी। खास बात ये है की 'OMG 2' 11 अगस्त को सनी देओल की फिल्म 'गदर 2' के साथ टकराएगी।